OpenLLM-France/wikimedia huggingface dataset:
# Microrasbora erythromicron

Danio erythromicron és una espècie de peix cipriniforme de la família dels ciprínids.
Els mascles poden assolir 2 cm de longitud total.
És un peix d'aigua dolça i de clima tropical (21 °C-25 °C).
Es troba a Àsia: Myanmar.

## Referències

* ↑ «BioLib - Danio erythromicron» (en anglès). [Consulta: 24 octubre 2011].
* ↑ «Synonyms of Danio erythromicron» (en anglès). [Consulta: 24 octubre 2011].
* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1): 1-33.
* ↑ Kottelat, M. i K.E. Witte, 1999. Two new species of Microrasbora from Thailand and Myanmar, with two new generic names for small Southeast Asian cyprinid fishes (Teleostei: Cyprinidae). J. South Asian Nat. Hist. 4(1):49-56.
* ↑ Oo, W., 2002. Inland fisheries of the Union of Myanmar. A: T. Petr i D.B. Swar (eds.) Cold Water Fisheries in the Trans-Himalayan Countries. FAO Fish. Tech. Pap. 431.
# Cameron Duncan

Cameron Duncan (Nova Zelanda, 20 d'abril de 1986 - Texas, 12 de novembre de 2003) Cameron Troy Duncan va ser un escriptor i director de cinema de Nova Zelanda.
De la seva carrera cinematogràfica destaquen la multitud de vídeos casolans i dos grans curtmetratges: DFK6498 i Strike Zone. A DFK6498 es pot veure reflectit la seva malaltia (osteosarcoma), mentre que Strike Zone és un curt en què es mostra la seva afició pel softbol.
Cameron va morir d'osteosarcoma als 17 anys. Al final de la seva vida coneix Peter Jackson i Fran Walsh mentre es rodava El senyor dels anells.

## Referències

* ↑ «Dead teen's movies on Peter Jackson Lord of the Rings DVD». New Zealand Herald, 11 December 2004 [Consulta: 15 octubre 2020].
* ↑ «Cameron Duncan - Filmmaker». The Hitchhiker's Guide to the Galaxy: Earth Edition, 22-04-2009. [Consulta: 15 octubre 2020].
# Shannonbridge

Shannonbridge (Droichead na Sionainne en irlandès) és una població d'Irlanda, situada al comtat d'Offaly, a la província de Leinster. Està situat a la riba del riu Shannon i és un punt de comunicació important, com ho prova el pont sobre aquest riu. A prop d'aquesta població hi ha el jaciment de Clonmacnoise.

## Personatges il·lustres

* George Brent, actor

## Enllaços externs

* Shannonbridge Arxivat 2011-10-07 a Wayback Machine.
# Jef Cassiers

Jef Cassiers (Anvers, 10 de juliol 1929 - 1 de juny 1987) va ser un actor, comediant i director de cinema flamenc, més conegut pels seus papers a les sèries Het Manneke i Johan en de Alverman.

## Biografia

Cassiers va créixer al districte de Seefhoek d'Anvers i va començar a assolir l'èxit i la fama quan, després de la Segona Guerra Mundial, ell i el seu germà Cois (29 de gener 1927 - 22 d'octubre 1971) va actuar com a conjunt de comèdia De Woodpeckers. Els 'Woodpeckers' es van convertir en convidats habituals al 'Cyrano' d'Anton Peters.
A finals de la dècada de 1950 va protagonitzar una sèrie de pel·lícules de comèdia flamenca, en les quals també va aparèixer Gaston Berghmans. Entre 1961 i 1963 va aparèixer diàriament al BRT en una sèrie de Comèdia de clatellades com Het Manneke, que es va convertir en un element popular. El 1965 repetiria l'èxit amb la sèrie juvenil flamenca Johan en de Alverman.
A la dècada de 1970 va treballar com a desenvolupador a l'aleshores BRT. Juntament amb el productor Etienne Wijnant, va fer programes especials sobre artistes com Liesbeth List i Hildegard Knef. L'any 1972 van guanyar el Premi Internacional de Premsa i una Menció Honorífica del jurat de la dotzena Rose d'Or de Montreux amb el programa Barartea amb Liesbeth List. Van rebre el Premi Bert Leysen 1974 pel programa Irreversibel amb Hildegard Knef.
Va dirigir la sèrie juvenil Xenon (1984) i aquest mateix any també la primera pel·lícula de dibuixos animats en flamenc: Jan zonder Vrees.
Cassiers va superar una addicció a l'alcohol. Va morir el 1987 de càncer. Poc abans, havia actuat amb el seu fill Guy Cassiers en una adaptació de The Birthday Party de Harold Pinter.
El 2005 va acabar al número 223 de la versió flamenca de De Grootste Belg, fora de la llista oficial de nominacions.

## Referències

* ↑ In memoriam Jef Cassiers, e-tcetera.be
* ↑ Jef Cassiers iffr.com
* ↑ Biografia a codepen.io
# Mankera

Mankera és una ciutat, capital del tahsil de Mankera al districte de Bhakkar, al Panjab (Pakistan). La població al cens de 1998 era de 9.176 habitants.

## Història

La ciutat hauria sorgit fa uns tres mil anys amb el nom de Malkherkot, fundada per un rajput de nom Mal Khera. Ja en temps d'Alexandre el Gran podia haver existit un estat amb aquest nom. Els àrabs esmenten Manker Kot i durant el govern de Muhàmmad ibn al-Qàssim al Sind, va enviar a alguns dels seus generals a conquerir la vila. El general Abul Asswad ibn Zahar la va conquerir i el primer governador musulmà fou Ahmed ibn Khuzema que hi va morir i hi fou enterrat.
Després de la caiguda del poder àrab al Sind el rei hindú de Kanauj la va dominar, i més tard la tribu Mekan que va governar durant 500 anys i es van convertir a l'islam sota Ghiyath al-Din Balban Ulugh Khan (1266-1287/1288) per obra de Baba Farid Ganj Shakr. Al final del segle XV balutxis procedents de Makran van arribar al país a l'entorn de Mankera i els clan dels jaskani van governar la zona durant prop de 300 anys (al segle xvii dominaven de l'Indus al Chenab, i de Bhakkar a Leiah).
El 1747 els afganesos abdalis (durrani) van annexionar el regne i els balutxis van deixar pas al sadozay afganesos. El 1772 la ciutat fou ocupada temporalment pels sikhs bhangis però aviat recuperada. El 1792 va pujar al tron el nawab Muhammad Khan Sadozay que va tenir a Bhakkar com a segona capital. El 1794 el príncep Humayun, fill de Timur Shah Durrani, l'emir durrani de Kabul, va intentar enderrocar al seu germà Zaman Shah; aquest el va derrotar i Humayun va fugir a Thal Sagar i el nawab de Mankera, Muhammad Khan, el va capturar a Leaih; un fill d'Hummayun fou mort en la lluita que va seguir a l'arrest; per orde de Zaman Shah, Humayun fou cegat i va restar la seva vida tancat al fort de Mankera on va morir; el nawab va rebre en premi el títol de Surbuland Khan i el territori de Dera Ismail Khan.
El govern dels paixtus va durar fins a la conquesta de Mankera per Ranjit Singh (1821) després d'un setge de tres setmanes (22 dies), quan el Surbuland Khan (successor de Muhammad Khan que havia mort el 1815) es va haver de rendir i es va haver de retirar a Dera Ismail Khan. Mankera i tota la regió va quedar en mans de l'estat sikh de Lahore fins al 1849 quan amb la resta del Panjab va passar als britànics.
La fortalesa de Mankera és a menys d'1 km de la ciutat. A la ciutat hi ha alguna mesquita antiga (la Jamia Masjid especialment), i un temple construït pels sikhs, així com la tomba de nawab Surbuland Khan, governant sadozay.

## Fotos

Diverses imatges a la Wikipèdia en anglès.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Mankera Arxivat 2013-06-21 a Wayback Machine.
* Mapa de Mankera
* Wasib antic Riasat Mankera Arxivat 2010-07-26 a Wayback Machine.
# Corretjola de serp

La corretjola de serp (Convolvulus althaeoides) és una espècie botànica de la família de les convolvulàcies que prolifera en marges de camins i erms del Mediterrani; a la Mediterrània oriental apareix amb més freqüència Convolvulus althaeoides subsp. tenuissimus.
És una planta perenne, vellosa, de base llenyosa, amb tiges primes i herbàcies, enfiladissa de fins a un metre de llarg. Fulles alternes clarament peciolades, poliformes, sovint pinnades, almenys les superiors profundament lobades, a la base cordades o lanceolades, de 2-3 cm de llarg i fins a 2,5 cm d'ample. Flors en nombre d'1-3, axil·lars, amb peduncle de fins a 6 cm de llarg, tres sèpals pubescents, punxeguts o roms, de fins a 1 cm de llarg. Corol·la amb els pètals totalment soldats i clarament radiada, de 2,5-4 cm de llarg i 2-3 cm d'ample, de color rosa-lila. El fruit és una càpsula subesfèrica glabra i mucronada, amb una llavor comprimida, convexocòncava, de manera tetragonal arrodonida, molt arrugada, a banda i banda de l'envà mitjà; aquest últim amb una obertura ovoide central.
* Fruit (càpsula) immadur
* Càpsula madura oberta i llavor

## Referències

* ↑ «Corretjola de serp». Noms de plantes. Corpus de fitonímia catalana. TERMCAT, Centre de Terminologia.

## Enllaços externs

* «C. althaeoides L.» (en anglès). TREATMENT FROM THE JEPSON MANUAL. [Consulta: 10 juny 2013].
* http://calphotos.berkeley.edu/cgi/img_query?query_src=photos_index&where-taxon=Convolvulus+althaeoides.
# Los lobos de Washington

Los lobos de Washington és una pel·lícula espanyola dirigida el 1999 per Mariano Barroso amb un guió de Juan Cavestany. Ambientada en la perifèria industrial, la pel·lícula indaga en la masculinitat com a font de feblesa i com aquest homes l'arriben a reconèixer, utilitzant el codi de conducta de la manada de llops per explicar els codis masculins.

## Argument

Claudio, Miguel i Alberto són tres vells socis adobats en furgonetes de mudances i excusats de gasolinera. Claudio ha aconseguit pujar en l'escalafó i té una vida acomodada mentre que els altres dos s'han quedat vivint en la misèria. Portats per la necessitat, la desesperació i la solitud, amb la nit com a escenari i la sort en contra, Miguel i Alberto planegen robar Claudio amb la complicitat d'un retardat i l'amant de Claudio. Finalment tots ells s'espellen com a llops ferits.

## Repartiment

* Javier Bardem ... Alberto
* Eduard Fernández... Miguel
* José Sancho... Claudio
* Ernesto Alterio... Pablo
* Alberto San Juan... Antonio
* Vicenta N'Dongo... Elena
* María Pujalte... Sara
* Íñigo Garcés... Paquito

## Premis

* Premis Ondas 1999 per Javier Bardem i Eduard Fernández.
* XIV Premis Goya: Goya al millor actor revelació (Eduard Fernández) Nominat.
* Premi Sant Jordi de Cinematografia al millor actor (Eduard Fernández).
* Violeta d'Or al Festival de Cinema d'Espanya de Tolosa de Llenguadoc (1999)

## Referències

* ↑ Mariano Barroso indaga en la debilidad masculina en 'Los lobos de Washington', El País, 24 d'agost de 1999
* ↑ Los lobos de Washington a Fotogramas
* ↑ «Premis Ondas 1999». Arxivat de l'original el 2019-06-26. [Consulta: 21 desembre 2019].
* ↑ Los lobos de Washington, al web dels Premis Goya
* ↑ Eduard Fernández Arxivat 2019-12-21 a Wayback Machine. a mesalafilms.com
* ↑ Web del Festival de Tolosa

## Enllaços externs

* Los lobos de Washington a Historia de nuestro cine a rtve.es
# Josep Fèlix Escudero i Pitarch

Josep Fèlix Escudero i Pitarch (Atzeneta del Maestrat, 1946) és un escriptor valencià en català i castellà. Es llicencià en dret i treballa com a assessor d'empreses, i ha publicat alguns articles al diari Levante. Començà a escriure poesia en castellà i la seva primera obra publicada fou Historias a la luz de una ventana ocre. El 1977 publicà el seu primer poemari en català, Paraula de Miquel, amb el que guanyà el Premi Vicent Andrés Estellés de poesia.
El 1983 publicà Libertad Provisional i el 1984 Discursos de salvació, que obté el premi Rois de Corella de poesia. En 1985 escriví Burriana a la luz i el 2001 Presagi del Tacte. Traduí al castellà Anxos en tempos de chuvia de Miguel Vázquez Freire.
# Campionats del món de ciclisme en ruta de 2002

Els Campionats del món de ciclisme en ruta de 2002 es disputaren del 8 al 13 d'octubre de 2002 a Zolder, Bèlgica.

## Resultats

| | Or | Or | Argent | Argent | Bronze | Bronze |
| Proves masculines professionals |||||||
| Cursa en línia masculina detalls | Mario Cipollini Itàlia | 5h 30' 03" | Robbie McEwen Austràlia | m. t. | Erik Zabel Alemanya | m. t. |
| Contrarellotge masculina detalls | Santiago Botero Colòmbia | 48' 08" | Michael Rich Alemanya | + 8" | Igor González de Galdeano Espanya | + 17" |
| Proves femenines elit |||||||
| Cursa en línia femenina detalls | Susanne Ljungskog Suècia | 2h 59' 15" | Nicole Brändli Suïssa | m. t. | Joane Somarriba Espanya | m. t. |
| Contrarellotge femenina detalls | Zoulfia Zabirova Rússia | 30' 02" | Nicole Brändli Suïssa | + 14" | Karin Thürig Suïssa | + 15" |
| Proves masculines sub-23 |||||||
| Cursa en línia masculina sub-23 detalls | Francesco Chicchi Itàlia | 3h 36' 28" | Francisco Gutiérrez Espanya | m. t. | David Loosli Suïssa | m. t. |
| Contrarellotge masculina sub-23 detalls | Tomas Vaitkus Lituània | 38' 40" | Alexandr Bespalov Rússia | + 41" | Sérgio Paulinho Portugal | + 1' 28" |
| Proves masculines júniors |||||||
| Cursa en línia masculina júnior detalls | Arnaud Gerard França | 2h 50' 17" | Jukka Vastaranta Finlàndia | m. t. | Nicolas Sanderson Austràlia | m. t. |
| Contrarellotge masculina júnior detalls | Mikhaïl Ignàtiev Rússia | 28' 30" | Mark Jamieson Austràlia | + 10" | Vincenzo Nibali Itàlia | + 25" |
| Proves femenines júniors |||||||
| Cursa en línia femenina júnior detalls | Suzanne De Goede Països Baixos | 1h 59' 00" | Claudia Stumpf Alemanya | m. t. | Monica Holler Suècia | m. t. |
| Contrarellotge femenina júnior detalls | Anna Zugno Itàlia | 15' 54" | Tatiana Guderzo Itàlia | + 6" | Claudia Hecht Alemanya | + 7" |

## Medaller

| Posició | País | Or | Plata | Bronze | Total |
| 1 | Itàlia | 3 | 1 | 1 | 5 |
| 2 | Rússia | 2 | 1 | 0 | 3 |
| 3 | Suècia | 1 | 0 | 1 | 2 |
| 4 | França | 1 | 0 | 0 | 1 |
| 4 | Colòmbia | 1 | 0 | 0 | 1 |
| 4 | Lituània | 1 | 0 | 0 | 1 |
| 4 | Països Baixos | 1 | 0 | 0 | 1 |
| 8 | Alemanya | 0 | 2 | 2 | 4 |
| 8 | Suïssa | 0 | 2 | 2 | 4 |
| 10 | Austràlia | 0 | 2 | 1 | 3 |
| 11 | Espanya | 0 | 1 | 2 | 3 |
| 12 | Finlàndia | 0 | 1 | 0 | 1 |
| 13 | Portugal | 0 | 0 | 1 | 1 |
| Total | Total | 10 | 10 | 10 | 30 |

## Referències

* 1 2 3 4 5 6 «Cyclisme - Championnats du Monde - 2002 - Hommes» (en francès). les-sports.info. [Consulta: 1r octubre 2013].
* 1 2 3 4 «Cyclisme - Championnats du Monde - 2002 - Femmes» (en francès). les-sports.info. [Consulta: 1r octubre 2013].
# Serguei Ogniov

    Aquest autor és citat en taxonomia animal amb el nom «Ogniov».
Serguei Ivànovitx Ogniov (rus: Серге́й Ива́нович Огнёв) (Moscou, 17 de novembre del 1886 – 20 de desembre del 1951) fou un científic, zoòleg i naturalista rus, conegut sobretot pel seu treball en mastologia. El 1910 es va graduar de la Universitat Estatal de Moscou i va publicar la seva primera monografia el mateix any.
El 1928 va esdevenir professor a la Universitat Pedagògica Estatal de Moscou. Va publicar tota una sèrie de llibres de text de zoologia i economia. La seva obra mestra, un treball sobre els mamífers de Rússia i els territoris adjacents, no va ser acabada mai.

## Referències

* ↑ «Sergey Ivanovich Ognev» (en anglès). Museu Zoològic de la Universitat de Moscou. Arxivat de l'original el 16 juliol 2011.
# Jef Dervaes

Jef Dervaes (Wetteren, Flandes Oriental, 27 d'octubre de 1906 - Deurne, 12 d'abril de 1986) va ser un ciclista belga que va córrer entre 1924 i 1936.
Els seus triomfs més importatants foren un Campionat de Bèlgica, el 1928, i un Tour de Flandes, el 1929.

## Palmarès

* 1924
** 1r a l'Anvers-Menin
* 1926
** 1r al Grote Scheldeprijs
** Vencedor d'una etapa al Critèrium dels Aiglons
* 1928
** Campió de Bèlgica en ruta
** 1r a les Tres Viles Germanes
** 1r a la Brussel·les-París
** 1r al Grote Scheldeprijs
* 1929
** 1r al Tour de Flandes
** 1r a les Tres Viles Germanes
** 1r al Gran Premi d'Hoboken
* 1930
** 1r al Gran Premi d'Hoboken
* 1931
** 1r a la París-Lilla
** 1r al Gran Premi d'Hoboken

## Enllaços externs

* Palmarès de Jef Dervaes (italià)
# Dagmar Hase

Dagmar Hase (Quedlinburg, República Democràtica Alemanya 1969) és una nedadora alemanya, ja retirada, que destacà a la dècada del 1990 i aconseguí guanyar set medalles olímpiques.

## Biografia

Va néixer el 22 de desembre de 1969 a la ciutat de Quedlinburg, població situada a l'estat de Saxònia-Anhalt, que en aquells moments formava part de la República Democràtica Alemanya (RDA) i que avui en dia forma part d'Alemanya.

## Carrera esportiva

Va participar, als 22 anys, en els Jocs Olímpics d'Estiu de 1992 celebrats a Barcelona (Catalunya) sota la representació d'Alemanya aconseguí guanyar la medalla d'or en la prova dels 400 metres lliures femenins i la medalla de plata en les proves de 200 metres esquena i relleus 4x100 metres estils, a més de finalitzar novena en els 100 metres esquena. En els Jocs Olímpics d'Estiu de 1996 realitzats a Atlanta (Estats Units) aconseguí guanyar quatre medalles en les quatre proves que disputà: la medalla de plata en els 400 i 800 metres lliures així com en els 4x200 metres lliures, i la medalla de bronze en els 200 metres lliures.
Al llarg de la seva carrera ha aconseguit guanyar 6 medalles en el Campionat del Món de natació, entre elles dues medalles d'or i tres medalles de plata; dues medalles de plata en el Campionat del Món de natació en piscina curta; i 12 medalles en el Campionat d'Europa de natació.

## Enllaços externs

* (alemany) Portal personal Arxivat 2006-06-12 a Wayback Machine.
# Lluís Navarro Amorós

Lluís Navarro Amorós (Novelda, 3 de gener de 1929 - 15 de maig de 2011) va ser un ciclista valencià que va córrer durant els primers anys de la dècada de 1950. En el seu curt palmarès destaca una victòria d'etapa a la Volta a Espanya de 1950 i una altra a la Volta a Catalunya de 1951.

## Palmarès

* 1950
** Vencedor d'una etapa a la Volta a Espanya
* 1951
** Vencedor d'una etapa a la Volta a Catalunya
* 1952
** 1r al Circuit de Ribera del Xaló

### Resultats a la Volta a Espanya

* 1950. 23è de la classificació general. Vencedor d'una etapa
* 1957. Abandona

## Referències

* 1 2 Digital, Redacción Novelda. «Fallece Luis Navarro Amorós» (en castellà), 16-05-2011. [Consulta: 16 desembre 2022].
* ↑ «NAVARRO AMORÓS Luis». [Consulta: 16 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Luis NAVARRO AMORÓS» (en italià). [Consulta: 16 desembre 2022].

## Enllaços externs

* Fitxa a sitiodeciclismo.net
# Joieria Tous

Tous és una joieria que va néixer de la mà de Salvador Tous Blavi i Teresa Ponsa Mas a Manresa (Bages) el 1920, com una petita rellotgeria de reparacions. Alba Tous presideix l'empresa. Està present en més de 45 països amb més de 400 botigues a ciutats com Nova York, Mèxic i Tòquio, però tot i això, manté els seus orígens amb la seva botiga central a Barcelona. El 2016 va facturar 403 milions d'euros.

## Història

El projecte Tous va començar l'any 1920, quan Salvador Tous Blavi i Teresa Ponsa Mas van obrir un taller de reparació de rellotges a la ciutat de Manresa. L'any 1965 Salvador Tous fill es casa amb Rosa Oriol, i tots dos continuen el negoci familiar, que més tard s'expansionarà mundialment amb la creació del símbol que caracteritza la marca: l'os. El 1996 va obrir-se la primera joieria Tous internacional per excel·lència, i quatre anys després va sortir a la venda la primera col·lecció d'accessoris i complements. L'any 2004, Tous assoleix ja 200 botigues arreu del món, i obre nous punts de venda a París i Nova York. L'empresa l'any 2008 va haver d'inaugurar una nova seu, perquè aquesta es pogués adaptar a les necessitats de l'increment de la cadena. Per a donar imatge de la marca, el 2007 Tous va fitxar Kylie Minogue, i l'any 2011, va ser Jennifer López qui va fer-ho.

## Creació del símbol

El 1985, Rosa Oriol, s'inspira per crear un símbol que farà història. És en un dels seus viatges arreu del món, per distribuir els seus productes, quan veu un ós de peluix en un aparador d'una botiga de joguines. En aquell moment pensar a convertir-lo en una joia d'or en forma d'os de peluix, el qual ara és un dels símbols més reconeguts entre les joieries. A partir d'aquest han sorgit altres dissenys, com un cotxe, una nina, una flor, una tulipa, que caracteritzen secundàriament la marca.

## Referències

* ↑ «L'atur repunta el 0,9% al territori central després d'un trimestre de descensos». Regió7.

## Enllaços externs

* Joieria Tous - Lloc web oficial
* Blog Oficial de notícies Arxivat 2012-05-25 a Wayback Machine.
# Mitridates (noble)

Mitridates (en llatí Mithridates, en grec antic Μιθριδάτης) fou un noble persa que va acompanyar a Cir el Jove en la seva expedició contra Artaxerxes II de Pèrsia. Xenofont el descriu com un dels amic principals del príncep Cir. Després de la mort del príncep es va declarar lleial a Artaxerxes, i va ser un dels que, després de la mort dels generals grecs, va comminar als grecs a la rendició, però no ho va aconseguir; l'endemà va atacar als grecs i els va causar algunes pèrdues però va ser rebutjat en un atac posterior i els va permetre de seguir sense molèsties.
Generalment se l'identifica amb el sàtrapa persa de Licaònia a Capadòcia, que apareix mencionat a la mateixa època, i fins i tot amb Mitridates I sàtrapa del Pont.

## Referències

* ↑ 2.Mithridates a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1093-1094
Viccionari
# Cantó de Saint-André-de-l'Eure

El cantó de Saint-André-de-l'Eure és un cantó francès del departament de l'Eure, situat al districte d'Évreux. Té 30 municipis i el cap es Saint-André-de-l'Eure.

## Municipis

* Les Authieux
* Bois-le-Roi
* La Boissière
* Bretagnolles
* Champigny-la-Futelaye
* Chavigny-Bailleul
* Coudres
* La Couture-Boussey
* Croth
* Épieds
* Ézy-sur-Eure
* La Forêt-du-Parc
* Foucrainville
* Fresney
* Garencières
* Garennes-sur-Eure
* Grossœuvre
* L'Habit
* Ivry-la-Bataille
* Jumelles
* Lignerolles
* Marcilly-sur-Eure
* Mouettes
* Mousseaux-Neuville
* Prey
* Quessigny
* Saint-André-de-l'Eure
* Saint-Germain-de-Fresney
* Saint-Laurent-des-Bois
* Serez

## Història

Llista dels consellers generals successius :
| Data d'elecció | Identitat | Partit |
| 1945-1964 | M. Martin | Divers droite |
| 1964-1976 | Raymond Lhériau | Divers gauche |
| 1976- | Andrée Oger | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 11.927 | 13.251 | 14.955 | 17.475 | 21.963 | 23.495 | 25.907 |
| A partir de 1990: Població sense dobles comptes |||||||
# Cristiano da Matta

Cristiano da Matta va néixer el 19 de setembre de 1973 a Belo Horizonte (Brasil). Ha estat pilot de Fórmula 1.
Campió de la Fórmula CART el 2002 amb l'equip Newman Haas.
Va participar en les temporades del 2003 i 2004 amb un Toyota acabant 13e i 17é respectivament.
Va debutar al Gran Premi d'Austràlia del 2003, i la seva última carrera va ser el Gran Premi d'Alemanya del 2004.
Actualment participa en la Champ Car.

## Palmarés a la Fórmula 1

* Curses disputades: 28
* Punts aconsseguits al campionat de pilots: 13 (10 i 3)
* Millor classificació en un Gran Premi: 6è (Espanya '03, Alemanya '03 i Mònaco '04)
* Millor classificació al campionat de pilots: 13è (2003)